ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ምዕራብ ኦሮሚያ፡ ኣባላት ፌደራል ፖሊስ ተቐቲሎም 28 ታሕሳስ 2018 ምንጪ ስእሊ, Wazema Radio መግለጺ ስእሊ, ኣባላት ፌደራል ፖሊስ ኣብ ምዕራብ ኦሮሚያ ዞባ ሆሮ ጉዱሩ ወለጋ፡ ክልተ ኣባላት ፌደራል ፖሊስ ከምዝተቐትሉ ሰብመዚ እቲ ኸባቢ ተዛሪቦም። ሓላፊ ጉዳያት ኮሚዩኒኬሽን እቲ ዞባ ኣይተ ደሳለኝ ተረፈ፡ እቶም ዝተቐተሉ ክልተ ኣባላት ፖሊስ፡ ኣብ መፈልፈሊ ሓይሊ ፊንጫኣ ከምኡ ድማ ኣብ ከተማ ጌዶ ኣብ ዝርከብ ጣብያ ሓይሊ ኤሌክትሪክ ሓለውቲ ዝነበሩ እዮም ኢሉ። "ነዚ ናቑጣታት እናተቐያየሩ እዮም ዝሕልውዎ። እዞም ሰባት ነበርቲ ፊንጫ ስለዝኾኑ ብዙሕ ሰብ እዩ ዝፈልጦም። ኣብ ፌደራል ፖሊስ ዝሰርሑ ተወለድቲ ኦሮሚያ እዮም። 'ቤኛላታ' ኣብ ዝበሃል ከባቢ ድማ ተቐቲሎም" ኢሉ ኣይተ ደሳለኝ። ኣብ መኪና ኮይኖም ናብ ፊንጫኣ እናተጉዓዙ እናሃለዉ እዩ ተኹሲ ከምዝተኸፈቶም'ውን ኣይተ ደሳለኝ ይዛረብ። ነቲ መጥቃዕቲ መን ከምዝፈጸሞ ኣይፍለጥን ዝበለ እቲ ሓላፊ፡ እቶም ኣባላት ፖሊስ ትማሊ ቀትሪ ከምዝተቐተሉ ሓቢሩ። "ንሕና ኢና ዝብል ኣካል ስለዘይተረኸበ፡ ቀታሊ ኣይተፈለጠን። እቲ ወረዳ ግን የፃርይ እዩ ዘሎ። ካብ ጌድኦ ናብ ፊንጫኣ ንሓለዋ ኣብ ዝኸድሉ እዋን ፡ እዮም ተቐቲሎም። እቲ ጥይት መን ከምዝተኮሶ ግና ኣይፍለጥን። ትማሊ ከባቢ ሰዓት ሸውዓተ ከምዝተቐተሉ እቲ ወረዳ ፀብፂቡልና ኣሎ" ኢሉ እቲ ሓላፊ። ጸጥታ ከባብታት ምዕራብ ኦሮሚያ ካብ ዝናጋዕ ጸኒሑ እዩ። "ኣነ ብውልቀይ ናፅነተይ ኣይረኸብኩን" ኣዛዚ ሰራዊት ኦነግ ፕሮፌሰር ኣስመሮም፡ "ኦሮሞ ስርዓቶም ኩሉ ሰብ ብማዕርነት ምምሕዳር'ዩ" ወልደኣብ ወልደማርያም፡ መን'ዮም?
